postavi rok prenehanja plačil na 24. marec 2008 in razsodi o stečajnem postopku delniške družbe LEHMAN BROTHERS (Luxembourg) S.A., kot sledi: „Upniki: Od datuma izdaje te odločbe se ustavi obrestovanje za vsako terjatev, ki ni prednostno zavarovana z jamstvom ali hipoteko. Od datuma izdaje te odločbe se ukinejo kompenzacije, razen v naslednjih primerih: — če obstajajo povezane obveznosti, — uporaba določb zakona o finančnih zavarovanjih z dne 5. avgusta 2005, — uporaba določb tujega prava, zlasti pravil iz mednarodnega zasebnega prava iz členov 61-10, 61-12, 61-13, 61-14, 61-15, 61-25 in 61-26 zakona o finančnem sektorju. Rok, do katerega se sprejemajo zahtevki terjatev, bo določen 1. avgusta 2009. Potrditev terjatev: Potrditev terjatev opravita stečajna upravitelja, njihovo dopustnost pa se potrdi v zapisniku, ki ga podpišejo stečajni sodnik in stečajna upravitelja. Seznami terjatev, ki so v določenih obdobjih preizkušene, se predložijo tajništvu drugega oddelka Okrožnega sodišča v Luxembourgu, in so na vpogled priglašenim upnikom ali upnikom, pripoznanim v bilanci stanja, v prvih desetih dneh oktobra, februarja in junija. V tem obdobju lahko te osebe spodbijajo podatke o terjatvah na teh seznamih. Ugovor se poda z izjavo, vloženo v tajništvu sodišča. Zaznamek zabeleži tajnik sodišča na ustreznem seznamu ob rob spodbijane terjatve. Zaznamek vsebuje datum ugovora in identiteto vlagatelja ali, če je potrebno, tudi pooblaščenega zastopnika, ki poda ugovor. Da je ugovor dopusten, mora biti ponovljen v treh dneh s priporočenim pismom, naslovljenim na stečajna upravitelja. Dopusten je, če vsebuje natančne podatke o vlagatelju ugovora, naslov za vročitve v občini Luxembourg, utemeljitve glede njegovega položaja upnika, priglašenega ali pripoznanega iz bilance, kakor tudi dokaze in dokazila v podporo ugovoru. Dopustnost in utemeljenost ugovora na hitro preverita stečajna upravitelja. Po preteku roka deset dni za vložitev ugovora so priglašene dopustne in neizpodbijane terjatve dokončno potrjene v zapisnikih, ki jih podpišejo stečajna upravitelja in stečajni sodnik. Stečajna upravitelja delniške družbe LEHMAN BROTHERS (Luxembourg) S.A. ustrezno seznanjata upnike, katerih priglasitve terjatev so bile izpodbijane ali predmet ugovora, o vrsti ali obstoju ugovora zoper njihovo terjatev – s priporočeno pošto na naslov, ki je bil naveden v priglasitvi terjatve ali pa na njihov zadnji znani naslov. Če se upniki ne odzovejo na poziv stečajnih upraviteljev pred sodišče v roku 40 (štirideset) dni od dneva oddaje priporočenega pisma na pošto, se priglasitev zadevne terjatve šteje za dokončno zavrnjeno. Upnik, ki po sodni poti ugovarja stečajnim upraviteljem ali proti upniku, mora nujno ob ugovoru ali v naslednjih dokumentih navesti naslov za vročanje v občini Luxembourg. Če naslov za vročanje ni dosegljiv v celotnem obdobju postopka ali pa priglasitelj ni obvestil stečajnih upraviteljev delniške družbe LEHMAN BROTHERS (Luxembourg) S.A. o spremembi naslova za vročanje, se lahko uporabijo katere koli dodatne informacije o njem, če se ustrezno predložijo tajništvu Okrožnega sodišča v Luxembourgu, ki je pristojno za gospodarske zadeve, kakor predvideva drugi odstavek člena 499 Zakona, ki ureja gospodarske dejavnosti. Ugovori, o katerih ni mogoče takoj odločati, se izločijo. Tiste, za katere ni pristojno Okrožno sodišče v Luxembourgu, se preusmeri k pristojnemu sodišču. Zoper odločbe, ki odrejajo o ugovorih in pridržkih, pritožba ni dopustna. Upnike, katerih terjatve so bile dopustne, obvestita stečajna upravitelja delniške družbe LEHMAN BROTHERS (Luxembourg) S.A. individualno z navadno pošto. Pretvorba terjatev, izraženih v valuti, ki ni EUR: Terjatve, izražene v valuti, ki ni EUR, se na dan izreka odločbe o stečaju pretvorijo v to valuto po menjalnem tečaju, objavljenem pri Evropski centralni banki, in plačila vseh dopustnih terjatev se izvedejo v napovedani valuti. Razdelitev dividend: Stečajna upravitelja naslovita na sodišče zahtevo za odobritev razdelitve dividend in pripravo računovodskega obračuna. Odločba, v kateri se določi datum računovodskega obračuna, se v izvlečkih objavi v naslednjih časnikih: ‚Luxemburger Wort‘, ‚Tageblatt‘ in ‚Financial Times‘ vsaj en mesec pred dnevom, ki ga je določilo sodišče. Objava mora dati upnikom informacije, nujne za priglasitev terjatve v roku, določenem za računovodski obračun, brez katerih ne bodo mogli biti upoštevani pri izplačilu dividende po določbah člena 508 Gospodarskega zakonika. Na dan računovodskega obračuna stečajna upravitelja določita premoženje in obveznosti ter dividendo za izplačilo. Razdelitev napovedane dividende se mora izvesti v štirih zaporednih mesecih po računovodskem obračunu. Na zahtevo stečajnih upraviteljev se sprejme odločba, ki uradno potrdi stanje delitve med upnike, posledica katere bo nemožnost stečajnih upraviteljev, da bi jo razdelili upnikom. Kadar terjatev ni dokončno dopustna, ni mogoče izplačilo obresti upnikom, ki so prejeli izplačilo ene ali več dividend kasneje kot drugi upniki, če tak časovni zamik izvira iz normalnega poteka stečajnega postopka. Nadalje tudi ni mogoče izplačilo obresti upnikom, katerih terjatve so bile dokončno potrjene, vendar se njihovo izplačilo izvršuje z določenim časovnim zamikom od datuma izdaje odločbe, ki je omogočila izplačilo začasnih dividend, do dejanskega izplačila, ko je tako zamudo mogoče pripisati upnikom, ki niso posredovali stečajnima upraviteljema potrebnih informacij za dejansko izplačilo, pravni oviri ali težavi pri identifikaciji upnikov. Med stečajnim postopkom nerazdeljene dividende morata stečajna upravitelja ohraniti in stečajna masa upnikov se poveča na račun njihovih obresti. Stečajna upravitelja: Od datuma izdaje te odločbe se vsi zahtevki glede premičnin ali nepremičnin, vse vrste izvršb na njih izvajajo ali poskušajo izvesti le v postopku proti stečajnima upraviteljema na način, kakor se izvršujejo kateri koli zahtevki, ki zadevajo družbo in so odslej v izključni pristojnosti upraviteljev. Stečajna upravitelja morata pred stečajnim sodnikom priseči, da bosta dobro in pošteno opravila svoje naloge. Gospodarsko sodišče lahko v vsakem trenutku zamenja stečajna upravitelja ali enega od obeh, ju odstavi ali poveča njihovo število. Stečajna upravitelja pripravita seznam finančnih instrumentov, vrednostnih papirjev, terjatev in imetja vseh vrst, ki so del zapuščine delniške družbe LEHMAN BROTHERS (Luxembourg) S.A., ne da bi razlikovala med njihovim krajem deponiranja ali položajem v Velikem vojvodstvu Luxembourg ali v tujini. Stečajna upravitelja obračunata in poplačata te finančne instrumente, vrednostne papirje, terjatve in imetje ter jih razdelita po produktih ali njihovih zaporednih delih v skladu s pravicami upnikov. Pripadajoče razdelitve mora odobriti sodišče. Za izvrševanje nalog sta lahko stečajna upravitelja plačana ali ne, npr. ob ukinitvi sodne zaplembe, indosiranju meničnih instrumentov, poplačilu premičnin in nepremičnin družbe. Stečajna upravitelja lahko s pooblastilom sodišča, ki je izdano na podlagi poročila stečajnega sodnika, skleneta pobot ali poravnavo pri vseh ugovorih, tudi tistih, ki se navezujejo na pravice do nepremičnin, če so transakcije ali poravnave nedoločljive vrednosti ali presegajo vrednost 100 000 EUR. Stečajna upravitelja lahko poskusita in zagovarjata vse pravne postopke in dejanja, ki jih bosta imela za nujne za zaščito interesov upnikov ali za obračun, poplačilo oz. predajo v posest vsega imetja, finančnih instrumentov, vrednostnih papirjev ali obveznosti, ki so del zapuščine delniške družbe LEHMAN BROTHERS (Luxembourg) S.A., pred sodišči Velikega vojvodstva Luxembourg in v tujini. Stečajna upravitelja sta pooblaščena za nadaljevanje vodenja obrambe v sodnem procesu, postopkih in dejanjih, ki so sproženi proti njima kot stečajnima upraviteljema ali proti delniški družbi LEHMAN BROTHERS (Luxembourg) S.A., bodisi z zahtevki ali v obrambi, in za udeležbo na vseh procesih, postopkih ali dejanjih, trenutno v teku, v prihodnosti pa pred vsemi sodišči, kakor tudi za vodenje vseh pritožb proti odločbam, sklepom ali drugim odločitvam ali sodelovanje v sporih, postopkih in procesih vseh vrst, tako v Luksemburgu kot v tujini, vedno, kadar bodo stečajni upravitelji presodili, da gre za obrambo, pregon, posredovanje ali nujna in koristna pravna sredstva za obrambo imetja delniške družbe LEHMAN BROTHERS (Luxembourg) S.A. Stečajna upravitelja lahko, če presodita, da je nujno, uporabita vse razpoložljive pravne storitve odvetnikov, inšpektorjev ali sodelavcev, da bi ohranila in vodila knjige, registre in arhive delniške družbe LEHMAN BROTHERS (Luxembourg) S.A., ter ohranila in poplačala imetje ter sprejela vse ukrepe, ki bodo v korist stečajnega postopka. Vsi stroški, ki so po presoji stečajnih upraviteljev nujni za ta namen in za dosego tega cilja, bremenijo delniško družbo LEHMAN BROTHERS (Luxembourg) S.A. Stečajna upravitelja, ki izvajata svoje odločitve in delujeta z ozirom na tretje strani in vse institucije ter sodišča, brez posebnih pooblastil za določena pravna dejanja in v okviru skupnega podpisa. Stroški in honorarji stečajnim upraviteljem se naložijo delniški družbi LEHMAN BROTHERS (Luxembourg) S.A. Po končanem stečajnem postopku, stečajna upravitelja predložita sodišču poročilo o rezultatih stečaja in o porabi sredstev družbe, račune in dokazila. Po poročilu stečajnih sodnikov se odredi o upravljanju stečajnih upraviteljev in o zaključku stečajnega postopka. Odločba o zaključku stečajnega postopka bo objavljena v podrobnostih, ki se jih določi v zaključni odločbi z navedbo kraja ali knjig in dokumentov stečajnega postopka, ki jih je treba predložiti in hraniti vsaj pet let kot dokazilo, da so bila sprejeta merila za predajo zneskov in vrednostnih papirjev, ki se izročijo upnikom in delničarjem in katerih izročitev ni bila možna“,